Проект

# Д О Г О В О Р З А Д О С Т А В К А

**BG** …………..………………….

Днес .........2023 г., в гр. Велико Търново, между:

**1. „ТРЕМОЛ - ЕС ЕМ ДИ” ООД,** със седалище и адрес на управление гр. Велико Търново, ул. „Асти“ № 20, ЕИК: 104666520, представлявано от Петър Йорданов Колев – Управител, наричано за краткост по-долу **КЛИЕНТ**, от една страна

и

**2. “............................................”** със седалище и адрес на управление:

…......................................................................................................................................................,

ЕИК/БУЛСТАТ: ........................................, представлявано от ……………………………… –

..............................................., наричано за краткост по-долу **ДОСТАВЧИК**, от друга страна,

на основание на Решение №.............. от ............. на **„ТРЕМОЛ - ЕС ЕМ ДИ” ООД** (КЛИЕНТА) за класиране на участниците и определяне на изпълнител по проведена процедура чрез публична покана с предмет:

**Доставка и монтаж на 2 бр. Pick and Place машини (монтажен автомат – автоматична „машина за монтаж на SMD електронни компоненти) с комплект фидери за монтаж на електронни компоненти и специализиран софтуер за тях”** по проект: Технологична модернизация в предприятието по договор за финансиране № BG-RRP-3.004-0109-C01, финансиран от Министерство на иновациите и растежа, План за възстановяване и устойчивост.

# се сключи настоящият договор за следното:

**Чл. 1. ПРЕДМЕТ НА ДОГОВОРА**

1. КЛИЕНТЪТ възлага, а ДОСТАВЧИКЪТ приема да изпълни в срок и при условията, посочени в предложената от ДОСТАВЧИКА Оферта – Приложение 1 към настоящия Договор, **Доставка и монтаж на 2 бр. Pick and Place машини (монтажен автомат – автоматична „машина за монтаж на SMD електронни компоненти) с комплект фидери за монтаж на електронни компоненти и специализиран софтуер за тях”**, наричани за краткост по-надолу в Договора „Материалите“.
2. Материалите, предмет на договора, следва да отговарят на техническите параметри и характеристики, посочени в Приложение № 1 – Оферта на ДОСТАВЧИКА, съставляваща неразделна част от този договор.

# Чл. 2. ЦЕНИ

1. Общата стойност на договора е ……………………. (………………………….) лв. без включен ДДС, съгласно финансовата оферта на ДОСТАВЧИКА (Приложение 1 от Договора).
2. В цената по предходното изречение е включена както цената за придобиване на Материалите, описани в офертата на ДОСТАВЧИКА, така и всички възможни разходи на ДОСТАВЧИКА, свързани с изпълнението на предмета на настоящия Договор. Тази цена е окончателна и не подлежи на преразглеждане.
3. Плащанията се извършват съгласно чл. 3.
4. В цената по ал. 1 са включени всички разходи, свързани с доставката по чл. 1 (1).

# Чл. 3 НАЧИН НА ПЛАЩАНЕ

1. Договорената сума, посочена в чл. 2 (1) на настоящия Договор, ще бъде цялостно изплатена, както следва:

- 10% (десет процента) платими след подписване на договора;

- 90% (деветдесет процента) платими преди експедиция на материалите;

1. В документите за плащане, издадени от ДОСТАВЧИКА, задължително се отбелязва и текстът: „по Договор № …../…………, в изпълнение на Договор за финансиране № -BG-RRP-3.004-0109-С01 „Технологична модернизация в предприятието“ на **„**ТРЕМОЛ - ЕС ЕМ ДИ” ООД, финансиран от Министерство на иновациите и растежа, План за възстановяване и устойчивост.

# Чл. 4 СРОК ЗА ИЗПЪЛНЕНИЕ, МЯСТО НА ДОСТАВКА И ПРИЕМАНЕ

1. ДОСТАВЧИКЪТ се задължава да достави Материалите, предмет на договора, в срок до

.……. (…………..….) цели календарни месеци, считано от датата на подписване на настоящия договор. Доставката се констатира с подписване на двустранен приемо–предавателен протокол или издаване на транспортен документ – Товарителница/ Bill of lading.

1. ДОСТАВЧИКЪТ се задължава да предостави Материалите, предмет на договора, във вида, със съдържанието и отговарящи на техническите изисквания и характеристики, посочени в Офертата, представляваща Приложение 1 към този Договор.
2. ДОСТАВЧИКЪТ се задължава да проведе еднодневно обучение в срок до 10 (десет) календарни дни от датата на доставка, което се констатира с подписване на протокол за проведено обучение.
3. Доставката се извършва на адрес: гр. Велико Търново, Местност Саламатя.
4. КЛИЕНТЪТ се задължава да извърши преглед на доставените материали в хода на използването им за целта, за която са придобити, но в срок не по-късно от 20 (двадесет) работни дни след доставката им. В случай че доставените Материали не съответстват на изискванията на настоящия Договор или се констатират каквито и да е недостатъци и/или липси, КЛИЕНТЪТ изпраща на ДОСТАВЧИКА констативен протокол, в който се описват констатираните недостатъци, липси и/или несъответствия, които следва да бъдат отстранени в тридневен срок. Срокът по предходното изречение не води до удължаване на сроковете по ал. 1.
5. За избягване на всякакво съмнение страните удостоверяват, че ако в срока по предходната алинея КЛИЕНТЪТ не е уведомил ДОСТАВЧИКА по надлежния ред за констатирани недостатъци/липси/несъответствия, то се приема, че извършената от ДОСТАВЧИКА доставка на Материали е в пълно съответствие с изискванията на Договора.
6. В случай че в рамките на срока по ал. 1 ДОСТАВЧИКЪТ не предостави Материалите в изискуемия обем и качество, се счита, че ДОСТАВЧИКЪТ е в нарушение на основни свои задълженията по договора и КЛИЕНТЪТ има право да го прекрати едностранно само на това основание, без да дава допълнителен срок за отстраняване на неизпълнението.
7. След отстраняване на недостатъците, липсите и/или несъответствията страните подписват двустранен окончателен приемо–предавателен протокол за приемане на доставката.
8. Всички открити недостатъци и несъответствия следва да бъдат отстранени за сметка на ДОСТАВЧИКА в сроковете по този на договор.

(10)Договорът се счита за изпълнен след доставянето и приемането на Материалите, напълно съответстващи на изискванията на настоящия договор.

# Чл. 5 ПРАВА И ЗАДЪЛЖЕНИЯ НА ДОСТАВЧИКА

1. ДОСТАВЧИКЪТ е длъжен да изпълни договора, съобразно изискванията, съдържащи се в публичната покана и Приложение №1 „Оферта“, и с оглед изпълнението на предвидените в проекта цели.
2. ДОСТАВЧИКЪТ се задължава да изпълни задълженията си самостоятелно или съвместно с един или повече подизпълнители, ако такива са посочени в документацията за участие в процедурата за избор на изпълнител с публична покана.
3. Подизпълнителите участват в изпълнението на договора и техните разходи са допустими и подлежат на доказване на същото основание, както и разходите направени от ДОСТАВЧИКА.
4. ДОСТАВЧИКЪТ се задължава да достави Материалите с характеристиките и във формата, посочени в Приложение №1 „Оферта“, в срок и по начин, определени в настоящия договор.
5. ДОСТАВЧИКЪТ се задължава да проведе еднодневно обучение за работа с тях на посочени от КЛИЕНТА служители в посочения в чл. 4 (3) срок. Допустимо е обученитео да бъде и on-line.
6. ДОСТАВЧИКЪТ има правото да получи цената по чл. 2 (1) от този договор съгласно условията и начина, определени в него.

# Чл. 6. ПРАВА И ЗАДЪЛЖЕНИЯ НА КЛИЕНТА

1. КЛИЕНТЪТ се задължава да заплати цената по чл. 2(1) от този договор, съгласно условията и по начина, посочен в него.
2. КЛИЕНТЪТ се задължава да предостави валиден адрес, на който да се доставят Материалите, съобразено с предложения в Приложение № 1 – Оферта формат на предоставянето им.
3. КЛИЕНТЪТ е длъжен да приеме доставката, ако тя отговаря на договорените изисквания.
4. КЛИЕНТЪТ има право да прегледа доставените Материали в хода на използването им с оглед на целта, за която са придобити, в срока, посочен в чл. 4, ал.5 от настоящия Договор.

# Чл. 7 НЕУСТОЙКИ

1. При забавено изпълнение на някое от задълженията по договора от страна на ДОСТАВЧИКА, КЛИЕНТЪТ има право да прекрати едностранно договора, без да дава допълнителен срок за изпълнение, като има право на възстановяване на всички извършени плащания към ДОСТАВЧИКА (ако има такива), както и да получи неустойка за неизпълнение на договора в размер на 10% от общата цена съгласно чл. 2
2. В случай на неизпълнение на изискванията за изпълнение на доставката по настоящия договор, КЛИЕНТЪТ има право да поиска възстановяване на всички направени разходи по настоящия договор, както и неустойка за некачествено изпълнение на договора в размер на 10% от общата цена на услугата.
3. При забава на заплащане на възнаграждението в сроковете по чл. 3 (1) ДОСТАВЧИКЪТ има право да получи от КЛИЕНТА неустойка в размер на 9% /девет процента/ годишно от неизплатената дължима сума за всеки просрочен ден след срока, но не повече от 30 %

/тридесет процента/ от същата.

1. КЛИЕНТЪТ може да претендира за нанесени вреди и пропуснати ползи по общия ред, в случай че превишават размера на предвидените неустойки.

# Чл. 8 ПРЕКРАТЯВАНЕ НА ДОГОВОРА

1. Договорът може да бъде прекратен предсрочно по взаимно съгласие на страните, изразено в писмена форма.
2. При виновно неизпълнение на задълженията на една от страните извън случаите по чл. 4 (7), договорът може да бъде прекратен от изправната страна с петдневно писмено предизвестие до неизправната страна.
3. ВЪЗЛОЖИТЕЛЯТ има право да прекрати Договора без предизвестие и без да изплаща каквито и да било обезщетения, в случай на нередност от страна на ДОСТАВЧИКА, както и в следните случаи:
	1. неоснователно неизпълнение на някое от задълженията си по договора и/или приложенията към него и не продължава да ги изпълнява или не представи задоволително обяснение в срок от 5 дни след изпращането на писмено уведомление от страна на КЛИЕНТА.
	2. подозрение в измама съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. Това условие се отнася и до подизпълнителите, в случаите когато има такива.

# Чл. 9 ЗАКЛЮЧИТЕЛНИ РАЗПОРЕДБИ

1. КЛИЕНТЪТ не носи отговорност за вреди, нанесени от служителите или имуществото на ДОСТАВЧИКА по време на изпълнение на договора или като последица от него. ДОСТАВЧИКЪТ поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последици от него.
2. Когато неизпълнението на този договор се дължи на възникването на непреодолима сила, изпълнението на задълженията по него и съответните насрещни задължения се спират за времето на действието на непреодолимата сила.
3. Непреодолима сила е непредвидено или непредотвратимо събитие от извънреден характер като пожар, наводнение или друго природно бедствие, както и стачки, състояние на война, ембарго и др., възникнало след подписването на настоящия договор.
4. Страната, която не може да изпълни задълженията си по този договор поради непреодолима сила, не носи отговорност. Същата е длъжна в срок от 3 работни дни да уведоми другата страна за възникването на това обстоятелство и за евентуалните последствия от него за изпълнението на договора. В случай че не изпрати такова известие, страната дължи обезщетение.
5. Поверителност. ДОСТАВЧИКЪТ, лицата упълномощени от него и КЛИЕНТА се задължават да запазят поверителността на всички предоставени документи, информация или други материали, за срок не по-малко от три години след изпълнениетона настощият договор.
6. Страните определят следните лица, упълномощени да ги представляват при изпълнение на задълженията им по настоящия договор и да подписват предвидените в договора документи (протоколи, уведомления и др.)

ЗА ДОСТАВЧИКА ………………….

ЗА КЛИЕНТА. ...........................

1. За целите на настоящия договор комуникацията между КЛИЕНТА и ДОСТАВЧИКА се извършва писмено по електронна поща или с препоръчано писмо на адрес, както следва:

ЗА ДОСТАВЧИКА ………………….

ЗА КЛИЕНТА. ...........................

1. Всички спорове, които биха възникнали във връзка с тълкуването или изпълнението на настоящия договор, ще се решават от страните чрез преговори за постигане на споразумение, а когато това се окаже невъзможно, спорът ще се отнася за разрешаване пред компетентния български съд по реда на ГПК.
2. За неуредените в този договор въпроси се прилагат разпоредбите на действащото българско законодателство.
3. Условията на чл. 1.7 от Общите условия, приложение към Договора за финансиране, се отнасят и за страните по настоящия договор. Конкретните текстове са посочени в Приложение № 2 към настоящия договор.
4. Настоящият договор се състави и подписа в два еднообразни екземпляра – един за КЛИЕНТА и един за ДОСТАВЧИКА.

# Приложения:

1. Приложение № 1 – Оферта, включваща Техническо и Ценово Предложение,
2. Приложение № 2 - Условията на чл. 1.7 от Общите условия, приложение към Договора за финансиране, които се отнасят и за страните по настоящия договор.

# ЗА КЛИЕНТА: ЗА ДОСТАВЧИКА:

…………………………. ……………………………

# ПРИЛОЖЕНИЕ № 2

# Условията на чл. 1.7 от Общите условия, приложение към Договора за финансиране, които се отнасят и за страните по настоящия договор.

# Член 3 – Отговорност

3.1. СНД не носи отговорност за вреди, нанесени на служителите или имуществото на крайния получател по време на изпълнение на инвестицията/проекта или като последица от него.

3.2. Крайният получател поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на проекта или като последица от него. СНД не носи отговорност, произтичаща от искове или жалби вследствие нарушение на нормативни изисквания от страна на крайния получател, неговите служители или лица, подчинени на неговите служители, или в резултат на нарушение на правата на трето лице.

# Член 4 – Конфликт на интереси и свързаност

4.1. Крайният получател се задължава да предприеме всички необходими мерки за избягване и предотвратяване на конфликт на интереси, както и да уведоми незабавно СНД относно обстоятелство, което предизвиква или може да предизвика подобен конфликт или свързаност. Във връзка с изпълнението на договора за финансиране, крайният получател няма право да предявява разходи по сключени договори с лица, с които е свързан по смисъла на § 1. от Допълнителните разпоредби на Търговския закон и/или са обект на конфликт на интереси.

* 1. Конфликт на интереси е налице, когато безпристрастното и обективно упражняване на функциите по договора на което и да е лице е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес, съгласно чл. 61 от Регламент (ЕС, ЕВРАТОМ) № 2018/1046, както и по смисъла на Законa за противодействие на корупцията и за отнемане на незаконно придобитото имущество.

Конфликт на интереси по настоящия член е налице и когато:

а) Краен получател, който не е бюджетно предприятие, сключи трудов или друг договор за изпълнение на ръководни или контролни функции с лице на трудово или служебно правоотношение в СНД, докато заема съответната длъжност и една година след напускането й;

б) Лице на трудово или служебно правоотношение в СНД, докато заема съответната длъжност и една година след напускането й е придобило дялове или акции от капитала на краен получател на финансиране по Плана за възстановяване в частта отнасяща се до инвестициите, администрирани от СНД или извърши консултантска дейност по отношение на краен получател по Плана за възстановяване в частта отнасяща се до инвестициите, администрирани от СНД.

в) Краен получател сключи договор за консултантски услуги с лице на трудово или служебно правоотношение в СНД, докато заема съответната длъжност и една година след напускането й.

* 1. При възлагане изпълнението на дейности по проекта на външни изпълнители, крайният получател следва да спазва следните изисквания:

а) Към датата на подаване на оферта от съответния участник в процедура за възлагане, участникът в процедура за възлагане да не се представлява от лице на трудово или служебно правоотношение в СНД, докато заема съответната длъжност и една година след напускането й;

б) Към датата на подаване на оферта от съответния участник в процедура за възлагане, участникът да няма сключен трудов или друг договор за изпълнение на ръководни или контролни функции с лице на трудово или служебно правоотношение в СНД или докато заема съответната длъжност и една година след напускането й;

в) Към датата на подаване на оферта от съответния участник в процедура по възлагане, лице на трудово или служебно правоотношение в СНД, докато заема съответната длъжност и една година след напускането й не следва да притежава дялове или акции от капитала на участника в процедурата, при изпълнение на дейности по проект, финансиран по Плана за възстановяване и устойчивост;

г) Към датата на подаване на офертата от съответния участник в процедура за възлагане, участникът да няма сключен договор за консултантски услуги с лице на трудово или служебно правоотношение в СНД, докато заема съответната длъжност и една година след напускането й.

4.4. Крайният получател се задължава да осигури спазване на всички изисквания, посочени в чл. 4.2, букви „а” до „в” и чл. 4.3, букви „а” до „г”, като СНД има право да извършва проверки по изпълнение на задълженията на крайните получатели. При установяване на нарушения на тези задължения, СНД може да прекрати едностранно сключения договор финансиране и да поиска възстановяване на средствата. Проверките за спазване на изискванията, посочени в чл. 4.3 от настоящите Общи условия се извършват от лицата, осъществяващи дейности по наблюдение и контрол на изпълнението на договорите за финансиране, включително мониторинг и проверки на място.

# Член 5 – Поверителност

5.1. При спазване на разпоредбата на чл. 14 от настоящите Общи условия, СНД и лицата, упълномощени от него, контролните и одитни органи и крайният получател се задължават да запазят поверителността на всички предоставени документи, информация или други материали, за периода по чл. 14.8. Европейската комисия и Европейската сметна палата имат право на достъп до всички документи, предоставени на органите, посочени по-горе, като спазва същите изисквания за поверителност.

5.2. При реализиране на своите правомощия СНД и упълномощените от него лица, контролните и одитни органи, крайният получател и Европейската комисия спазват изискванията за неприкосновеността на личните данни за физическите лица и опазването на търговската тайна за юридическите лица в съответствие с действащото законодателство.

# Член 6 – Визуална идентификация

6.1. Всички крайни получатели трябва да прилагат подходящи мерки за информация, комуникация и публичност, съгласно разпоредбите на чл. 34 на Регламент (ЕС) 2021/241 на Европейския парламент и на Съвета от 12 февруари 2021 година за създаване на Механизъм за възстановяване и устойчивост.

Крайните получатели са длъжни посочват произхода и да осигуряват видимост на финансирането от Съюза, включително чрез поставяне на емблемата на Съюза и на подходящо указание за финансирането, например „финансирано от Европейския съюз – NextGenerationEU“, по-специално когато популяризират действията и резултатите от тях, като предоставят последователна, ефективна и пропорционална целева информация на различни видове публика, включително медиите и обществеността.

6.2. Крайният получател упълномощава СНД, националните проверяващи и одитиращи органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на отпуснатата безвъзмездна финансова помощ, максималния размер на помощта и съотношението на финансиране на допустимите разходи по проекта.

# Член 11 – Прекратяване на договора

11.3. СНД има право да прекрати договора без предизвестие и без да изплаща каквито и да било обезщетения, в случай на нередност[[1]](#footnote-1) от страна на крайния получател, както и в случаите, когато :

# б) съществува подозрение в измама[[2]](#footnote-2) съгласно чл. 3, пар. 2 от Директива (ЕС) 2017/1371 на европейския парламент и на съвета от 5 юли 2017 година относно борбата с измамите, засягащи финансовите интереси на Съюза, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. Това условие се отнася и до партньорите, изпълнителите и представителите на крайния получател;

# Член 14 – Счетоводни отчети и технически и финансови проверки

14.1. Крайният получател трябва да води точна и редовна документация и счетоводни отчети, отразяващи изпълнението на проекта, използвайки подходяща система за документация и счетоводно отчитане, предоставяща своевременно точна, пълна и надеждна информация. Разходите следва да са отразени в счетоводната документация на крайния получател чрез отделни счетоводни аналитични сметки съдържащи № на договор за финансиране или в отделна счетоводна система с утвърдени сметки за отчитане на разходи по договора за финансиране.

14.2. Счетоводните отчети и разходите, свързани с проекта, трябва да подлежат на ясно идентифициране и проверка като за изпълнението на проекта се обособи отделна счетоводна аналитичност.

14.3. В случаите, когато крайният получател не е бюджетно предприятие и избраната по договора схема на плащане включва авансово плащане, той се задължава да поддържа отделна банкова сметка или отделна партида към наличната му банкова сметка само за нуждите на проекта като гарантира, че генерираните лихви по нея могат да бъдат проследими и доказани, както и, че информацията по банковата сметка ще позволи лесното идентифициране и проследяване на разходите до и в счетоводните му системи. Счетоводните отчети трябва да съдържат данни за натрупаните лихви върху средствата, изплатени от СНД.

14.4. Крайните получатели трябва да гарантира, че данните, посочени във ФТО, предвидени в чл. 2 от настоящите Общи условия, отговарят на тези в счетоводната система и документация и са налични до изтичане на сроковете за съхранение на документацията, съгласно чл. 14.8 от настоящите Общи условия.

14.5. Крайният получател е длъжен да допуска СНД, упълномощените от него лица, националните контролни и одитиращи органи, Европейската прокуратура, Прокуратурата на РБ, Европейската комисия, Европейската служба за борба с измамите, Европейската сметна палата, външни одитори, извършващи проверки съгласно чл. 13.5 от настоящите Общи условия, Агенцията за държавна финансова инспекция и Националната агенция за приходите да проверяват, посредством проучване на документацията му или проверки на място (включително и внезапни), изпълнението на проекта, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на проекта. Тези проверки могат да се провеждат до изтичане на сроковете посочени в чл. 14.8:

а) Освен указаното в чл. 14.5 от настоящите Общи условия, крайният получател е длъжен да допусне СНД, упълномощените от него лица, националните контролни и одитиращи органи, Европейската прокуратура, Прокуратурата на РБ, Европейската комисия, Европейската служба за борба с измамите, Европейската сметна палата, външни одитори, извършващи проверки съгласно чл. 13.5 от настоящите Общи условия, Агенцията за държавна финансова инспекция и Националната агенция за приходите, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения и приложимото национално законодателство.

б) За тази цел крайният получател се задължава да предостави на служителите или представителите на СНД, упълномощените от него лица, националните контролни и одитиращи органи, Европейската прокуратура, Прокуратурата на РБ, Европейската комисия, Европейската служба за борба с измамите и Европейската сметна палата, на външни одитори, извършващи проверки съгласно чл. 13.5 от настоящите Общи условия, на Агенцията за държавна финансова инспекция и на Националната агенция за приходите, достъп до местата, където се осъществява проекта, в това число и достъп до неговите информационни системи, както и до всички документи и бази данни, свързани с финансово-техническото управление на проекта, както и да направи всичко необходимо, за да улесни работата им. Тези документи включват фактури, справки за отработени дни, както и всички останали документи и бази данни, свързани с финансово-техническото управление на проекта, като документация за възлагане относно процедурите за избор на изпълнители, провеждани от крайния получател във връзка с изпълнението на проекта, оферти от кандидати в процедурите, документи, свързани с процедури по оценка, договори с изпълнители, счетоводна документация, ведомости за заплати, кореспонденция със СНД, платежни документи, приемо-предавателни протоколи и др. Достъпът, предоставен на служителите или представителите на СНД, упълномощените от него лица, националните контролни и одитиращи органи, Европейската прокуратура, Прокуратурата на РБ, Европейската комисия, Европейската служба за борба с измамите, Европейската сметна палата и външните одитори, извършващи проверки съгласно чл. 13.5 от настоящите Общи условия, трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са картотекирани по начин, който улеснява проверката, а крайният получател следва да посочи точното им местонахождение.

14.6. В случай че крайният получател не представи оригинали или приемливи копия от горепосочените документи при поискване от страна на органите по чл. 14.5 от настоящите Общи условия, това е основание за искане от страна на СНД за възстановяване на безвъзмездната помощ, в случаите, когато такава е изплатена по договора.

14.7. Крайният получател гарантира, че правата на СНД, упълномощените от него лица, националните контролни и одитиращи органи, Европейската прокуратура, Прокуратурата на РБ, Европейската комисия, Европейската служба за борба с измамите, Европейската сметна палата и външните одитори, извършващи заверки, съгласно чл. 13.5 от настоящите Общи условия, да извършват одити, проверки и проучвания, ще се упражняват равноправно, при еднакви условия и в съответствие с еднакви правила и по отношение на неговите партньори и подизпълнители.

14.8. Съгласно чл. 132 от финансовия регламент 1046/2018, крайните получатели отговарят за съхранението на документация и разходооправдателни документи, включително статистически данни и други данни, отнасящи се до финансирането, както и записи и документи в електронен формат, в продължение на пет години след плащането на баланса (окончателно плащане) или, когато няма такова плащане, след трансакцията на последното плащане. Когато финансирането не надхвърля 60 000 EUR, този срок е три години;

Като изключение от общото правило по чл. 132 от финансовия регламент 1046/2018 за съхранение на документация, информацията и документите, отнасящи се до одити, обжалвания, съдебни спорове, искове във връзка с правни задължения или с разследвания на ОЛАФ, се съхраняват до приключването на тези одити, обжалвания, съдебни спорове, искове или разследвания. Във връзка с информация и документи, отнасящи се до разследвания на ОЛАФ, задължението за съхранение на документация за срок, различен от този по чл. 132 на финансовия регламент 1046/2018, се прилага след уведомяването на адресата на тези разследвания.

1. всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на Националния план за възстановяване и устойчивост, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза. [↑](#footnote-ref-1)
2. относно приходи и разходи, всяко умишлено действие или бездействие, свързано с:

- използването или представянето на фалшиви, грешни или непълни изявления или документи, което води до злоупотреба, нередно теглене или неправомерно намаляване на средства от общия бюджет на Европейските общности или от бюджети, управлявани от или от името на Европейските общности,

- укриване на информация в нарушение на конкретно задължение, със същия резултат,

- използването на такива средства за различни цели от тези, за които те първоначално са били отпуснати,

- злоупотреба на правомерно получена облага със същия ефект. [↑](#footnote-ref-2)